**’Fagdidaktisk reformkursus med henblik på implementering af de nye læreplaner 2017 for fransk-, spansk- og italiensklærere på STX, VUC, HF og HHX’**

**Formål**
Kurset formål er at give fransklærere, spansklærere og italiensklærere indsigt i og fagdidaktiske værktøjer til at implementere den undervisning, som reformens justeringer i de romanske sprogs læreplaner har medført.

**Kursusudbyder**
Fransklærerforeningen

**Kurset laves i samarbejde med**
Fransklærerforeningen laver kurset i samarbejde med spansklærerforeningen og italiensklærerforeningen

**Formål og** **Indhold**
Kurset vil indeholde oplæg og workshops om vigtige områder i den nye læreplan og praktiske didaktiske eksempler på, hvordan disse kan implementeres i undervisningen, herunder fx:

* Oplæg om den nye skriftlige eksamensopgave i italiensk på begynderniveau og fransk på fortsætterniveau samt den daglige praksis vedrørende opbygning af elevernes skriftlige kompetence for alle tre sprogfag.
* Hvordan sikrer vi i praksis, at eleverne får gode planlægnings- og læsestrategier, så de kan forstå, fortolke samt tale og skrive om de fransksprogede forlæg ved både mundtlig og skriftlig eksamen?
* Hvordan sikrer vi, at eleverne bliver i stand til at samtale om et billede i længere tid og udvide samtalen til også at omfatte interkulturelle, samfundsmæssige (og erhvervsfaglige aspekter)?
* Zoran Lekovic viser i praksis, hvordan rap kan hjælpe eleverne til at lære fransk, spansk og italiensk
* Hvordan træner vi elevernes innovative kompetence gennem innovative undervisningsformer og forløb?
* Oplæg om ’Den aktuelle samfundsmæssige og politiske situation i Frankrig, Spanien og Italien.’

De enkelte eksempler på forløb vil blive udarbejdet med den progression, som forventes i de nye læreplaner.

**Målgruppe**
Fransklærere, spansklærere og italiensklærere fra STX, HF, VUC og HHX

**Tid og sted**
Internatkursus med overnatning:
Fra mandag d. 18. november kl. 09.30 til tirsdag d. 19. november kl. 16.00, 2019.
Sted: Severin Kursuscenter i Middelfart

**Pris**
4500 kr.

**Tilmelding**
Senest 23. oktober 2019 til Ulla Pedersen på ulla.pedersen@skolekom.dk  tlf.  29 868143

Ved tilmeldingen oplyses navn, ansættelsessted, skolens adresse, fag og ean-nummer.